



	IZVJEŠTAJ O ANALIZI UTICAJA PROPISA ZA LOKALNE SAMOUPRAVE

	PREDLAGAČ PROPISA
OBRAĐIVAČ
	Predsjednik Opštine Nikšić

	NAZIV PROPISA
	Odluka o izmjenama Programa za podsticanje poljoprivredne proizvodnje u opštini Nikšić za 2026. godinu 

	1. Definisanje problema

· Da li je propis posljedica zahtjeva (propisa) na državnom nivou?
· Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?
· Da li lokalna samouprava može odstupati od odredbi propisa na državnom nivou i u kojoj mjeri?
· Da li je riječ o sopstvenim nadležnostima ili prenesenom, odnosno povjerenom poslu lokalne samouprave?
· Koje probleme  treba da riješi predloženi akt?
· Da li problem ima rodnu dimenziju (ima posebni uticaj na žene)?
· Koji su uzroci problema?
· Koje su posljedice problema?
· Koji su subjekti oštećeni, na koji način i u kojoj mjeri (žene-muškarci)?
· Kako bi problem evoluirao bez promjene propisa (“status quo” opcija)?

	
· Zakon o poljoprivredi i ruralnom razvoju, između ostalog, propisuje da se, pored sredstava iz budžeta Crne Gore, za podsticaj razvoja poljoprivrede i ruralnih područja mogu koristiti i sredstva lokalne samouprave. 
· Kako su Odlukom o budžetu Opštine za tekuću godinu planirana sredstva za podsticajne mjere za razvoj poljoprivredne proizvodnje u opštini Nikšić shodno tome donesen je Program kojim su utvrđene podsticajne mjere za ruralni i održivi razvoj koje će Opština Nikšić sprovesti u 2026. godini a kojim će biti predviđeni uslovi, način i postupak ostvarivanja prava na iste, kao i postupak nadzora i kontrole nad realizacijom sredstava opredijeljenih Odlukom o budžetu Opštine Nikšić za 2026. godinu. 
· Važećim Programom za podsticanje poljoprivredne proizvodnje u opštini Nikšić za 2026. godinu („Službeni list Crne Gore - Opštinski propisi", br. 18/26 i 32/26)  predviđena je podrška za petnaest poljoprivrednih mjera i to:
· Podrška investicijama  za bušenje bunara i izgranju bistijerni;
· Podrška programu unapređenja stočarstva;
·  Nabavka sitne mehanizacije i priključaka;
·  Očuvanje autohtonih genetskih resursa;
· Podrške  stočarima za boravak na katunima ;
· Podrška za nabavku sjemenskog i sadnog materijala  povrtarskih 
kultura (paprika, paradajz, krastavac, crni i bijeli luk, kupus);
· Podrška ratarskoj proizvodnji;
· Podrška u nabavci opreme za navodnjavanje dovodnih linija do zasada;
· Podizanje novih ili obnavljanje postojećih (krčenje i podizanje) višegodišnjih zasada jabučastog, koštičavog i jezgrastog  voća;
· Podrška proizvodnji jagodastog  voća;
· Podrška pčelarskoj proizvodnji;
-     Podrška  poboljšanju kvaliteta života na katunima;
     -     Podrška za preradu mlijeka  na malim poljoprivrednim gazdinstvima.
-    Podrška za nabavku sadnog materijala povrtarske kulture krompir;
-    Podrška organskoj proizvodnji;
Kao se postupak raspodjele sredstava za podršku kroz gore navedene mjere uspješno odvija, a kako je tom prilikom utvrđeno da sva sredstva opredjeljena za ovu podršku neće biti u potpunosti utrošena, to se analizom poljoprivredne proizvodnje u Nikšiću došlo do zaključka da je potrebno da se kroz izmjene predmetnog propisa uvedu još četiri nove mjere za podršku poljoprivredi.
Mjere koje se planiraju uvesti kroz predmetni propis su:
· Podrška za steone junice;
· Podrška živinarstvu- koke nosilje;
· Podrška preradi biljnih proizvoda na gazdinstvu;
· Podrška ženama u poljoprivredi.
· Odluka je pripremljena na osnovu Zakona o lokalnoj samoupravi, Zakona o poljoprivredi i ruralnom razvoju i Statuta Opštine Nikšić.

· Ovaj propis je sačinjen u skladu sa odredbama propisa na državnom nivou.


· Propis uređuje oblast iz sopstvenih nadležnosti lokalne samouprave.

· Predloženi akt treba da stvori uslove za raspodjelu dodatnih sredstava namijenjenih za podsticanje poljoprivredne proizvodnje u opštini Nikšić za 2026. godinu. 


· Predloženi akt se odnosi na novi način podsticaja razvoja poljoprivrede. 

· Uzroci problema se vide u nedovoljnoj razvijenosti poljoprivrede, kao jedne od strateških djelatnosti u našoj državi.
· Posljedica problema je uvozna zavisnost za poljoprivredne proizvode i evidentno je da su nedovoljno iskorišćeni kapaciteti za razvoj poljoprivrede u opštini i državi što  dovodi do  visokih cijena poljoprivrednih proizvoda. 

· Ovom aktom nema oštećenih subjekata .

· Nedonošenjem ovog propisa, odnosno izostankom podrške, nastavio bi se trend izostanka interesovanja za razvoj poljoprivrede.
 

	2. Ciljevi

· Koji ciljevi se postižu predloženim propisom?
· Da li bilo koji od ciljeva unapređuje rodnu ravnopravnost (ako je odgovor ne, da li se može definisati cilj koji unapređuje rodnu ravnopravnost)?


	
Propisom  se podstiče razvoj poljoprivrede na teritoriji opštine Nikšić  i žele se podstići sledeći ciljevi:

-ekonomsko osnaživanje žena;
-poboljšavanje konkurentnosti primarne poljoprivrede;
-povećanje broja grla na poljoprivrednom gazdinstvu;
-unapređenje rasnog sastava;
-popravljanje ekonomskog statusa poljoprivrednih proizvođača.


	3. Opcije

· Zašto je propis neophodan? 
· [bookmark: _GoBack] Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
· Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost:  status žena i odnose među ženama i muškarcima)?

	
· Budžetom Opštine Nikšić za 2026. godinu za podršku razvoju poljoprivredi opredjeljena su sredstva u iznosu od 655.000,00€. 
· Programom za podsticanje poljoprivredne proizvodnje u opštini Nikšić za 2026. godinu („Službeni list Crne Gore - opštinski propisi", br. 18/26 i 32/26) planirana je podrška poljoprivrednim proizvođačima sa teritorije opštine Nikšić kroz 15 poljoprivrednih mjera.
· Za većinu propisanih mjera postupak raspodjele sredstava je već okončan, dok su pojedine mjere još uvijek u toku.
· Analizom prijavljenih poljoprivrednika došlo se do zaključka da bi za raspodjelu, već planiranih sredstava bilo opravdano osmisliti još četiri mjere, pri čemu za realizaciju istih nije potrebno  izdvajanje dodatnih novčanih sredstava.
· Predloženi akt ima za cilj pospješivanja poljoprivrede i motivisanje mladih poljoprivrednika (mlađih od 40 godina) nosioce gazdinstva, kao i za žena koji su  nosioci gazdinstva.

	4. Analiza uticaja

· Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne)?
· Koje troškove ili uštede primjena propisa izazvati građanima i privredi (naročito malim i srednjim preduzećima)?
· Da li pozitivne posljedice donošenja propisa opravdavaju troškove koje će on stvoriti?
· Da li se propisom podržava stvaranje novih privrednih subjekata na tržištu i tržišna konkurencija?
· Uključiti procjenu administrativnih opterećenja i biznis barijera.


	· Ovaj propis će pozitivno uticati na ukupan razvoj poljoprivredne proizvodnje.
· Ova mjera ima pozitivan uticaj na žene kao nosioce gazdinstva.
· Pozitivni uticaji ove odluke u potpunosti opravdavaju troškove u budžetu. 
· Ovim propisom se ne stvaraju administrativna opterećenja i biznis barijere. 


	5. Procjena fiskalnog uticaja

· Da li propis utiče na visinu prihoda ili troškova lokalne samouprave?
· Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?
· Da li je obezbjeđenje finansijskih sredstava jednokratno, ili tokom određenog vremenskog perioda?  Obrazložiti.
· Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?
· Da li će se implementacijom propisa ostvariti prihod za lokalne samouprave odnosno za budžet Crne Gore?
· Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene i da li implementacija budžeta može biti uzrok neravnopravnosti između muškaraca i žena)?
· 

	· Propis neće uticati na dodatni trošak u budžetu budući da će ovom izmjenom doći do racionalnije raspodjele sredstava opredjeljenih Programom za podsticanje poljoprivredne proizvodnje u opštini Nikšić za 2026. godinu („Službeni list Crne Gore - opštinski propisi", br. 18/26 i 32/26. 
· Sa ovim mjerama  očekuju se  pozitivni efekti na budžete poljoprivrednih proizvođača a time posredno  i određeni pozitivni efekti na budžet. 
· Očekuje se da će se sredstva za ove namjene dugoročno planirati i u narednim godinama. 
· Kao što je navedeno, planiranjem sredstava u budžetu za ove namjene se posredno očekuju određene povoljnosti koje će uticati na budžet države i opštine. 
· Korisnici ovih sredstava mogu biti i žene i muškarci, žene i mladi poljoprivrednici (mlađi od 40. godina) pod povoljnijim uslovima.  


	6. Konsultacije zainteresovanih strana

· Naznačiti da li je korišćena eksterna ekspertska podrška i ako da, kako?
· Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
· Da li su predstavnice ženskih udruženja i ranjivih grupa bile uključene u konsultacije?
· Naznačiti glavne rezultate konsultacija i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.

	
· Tokom rada na ovom aktu su korišćena stručna znanja inženjera poljoprivrede i ekonomista koji su zaposleni u Opštini, kao i iskustva nadležnog ministarstva za sprovođenje sličnih  projekata. 

	7.  Monitoring i evaluacija
· Koje su potencijalne prepreke za implementaciju propisa? 
· Koji su glavni indikatori prema kojima će se mjeriti ispunjenje ciljeva?
· Ko će biti zadužen za sprovođenje monitoringa i evaluacije primjene propisa?

	
· Za implementaciju  ovog propisa se ne očekuju prepreke. 
· Ispunjenost ciljeva će se mjeriti brojem zainteresovanih lica za korišćenje podrške. 
· Za monitoring i evaluaciju će biti zadužen Sekretarijat za finansije, razvoj i preduzetništvo
 Sektor za poljoprivredu. 





Datum i mjesto					            	PREDSJEDNIK OPŠTINE
	                     Marko Kovačević
Nikšić, 09.09.2026. godine			                                ________________________                                   								   



